Terio samių kalba

Terio samių kalba – samių kalbų grupės kalba, vartojama Rusijoje, Kolos pusiasalio šiaurės rytinėje dalyje gyvenančių samių. Terio samių kalba yra beveik išnykusi, nes 2004 m. ja kalbėjo 10, o šiuo metu tik 2 žmonės.

Istorija 

XIX a. pabaigoje, rytinėje Kolos pusiasalio dalyje buvo 6 Terio samių kaimai, kuriuose apytiksliai gyveno 450 žmonių. 2004 m. gyveno 100 Terio samių, iš kurių 2 kalbėjo Terio samių kalba; kiti nutautėjo ir kalba rusų kalba.

Terio samių kalbos vartojimas smuko sovietinės kolektyvizacijos metais, kai 1930 m. buvo uždrausta kalbėti Terio samių kalba namuose ir mokyklose. Taip pat buvo panaikinamas didžiausias Terio samių kaimas Jokanga, iš kurio samiai buvo priversti kraustytis į Gremikos karinę bazę.

Rašto paminklai 
Terio samių kalba neturi mokomųjų priemonių, oficialaus rašto, nežinoma jos gramatika, tačiau ši kalba yra tyrinėta ir yra palikusi rašto paminklų.

Seniausias Terio samių kalbos, bei visų samių kalbų rašto paminklas yra brito Stephen Burrough 1557 m. surinktas Terio samių kalbos žodynėlis, išspausdintas Richard Hakluyt.

Šaltiniai

Nuorodos 
 

Samių kalbos
Murmansko sritis